kardosdrur/scandi-wiki huggingface dataset:
Museum for papirkunst

Museum for Papirkunst er et museum beliggende i Hune ved Blokhus og Nordens eneste museum udelukkende med det formål at vise papirkunst. Museet udstiller forskellige typer kunst herunder psaligrafisk kunst, unika med udgangspunkt i papir, papirobjekter og kunst, som på anden vis inddrager papir. Museet er etableret af den anerkendte psaligraf og papirkunstner Karen Bit Vejle og har til formål at udbrede viden om og interesse for psaligrafi og papirkunst blandt den bredere befolkning. Museet rummer dels en fast udstilling, dels skiftende udstillinger. 

Museet åbnede den 23. marts 2018.

Fast udstilling 
Museets faste udstilling viser et bredt udvalg af papirkunstværker skabt af Bit Vejle og hendes saks gennem hendes levetid. I kerneudstillingen bliver værkerne præsenteret og vist frem i samspil med en ganske speciel belysning specifikt designet til udstillingen og disse værker. Endvidere gennemfører museet en månedlig slow art belysning, hvor kerneudstillingen kan opleves i unikke rammer og hvor fordybelsen og kontemplationen er i centrum.

Særudstillinger 
Udover den faste udstilling præsenterer museet nye særudstillinger halv- eller helårligt, der alle har temaer med forbindelse til papirmaterialet. Disse særudstillinger har til formål at præsentere publikum for kunstnere, designere og andre med forskellige tilgange til papirmaterialet.

Faciliteter 
Museet har desuden en café og at papirværksted, hvor børn og voksne kan føle sig inspireret og selv kan prøve at klippe under kyndig vejledning.

Noter

Eksterne henvisninger 
Museets hjemmeside 
Grethe Hagensen: "En eventyrlig historie – Nyt center for papirkunst i Nordjylland" (Kunstavisen, 21. januar 2018)

Jammerbugt Kommune
Museer i Region Nordjylland
Buen

Buen består af fire bygninger der ligger i forlængelse af hinanden i det centrale København på Vester Farimagsgade. Buen blev opført i 1952-1956 som en erhvervsejendom med butikker og kontorer. I dag består Buen udelukkende af erhvervslejemål fordelt på 29.000 etagekvadratmeter. Cirka samme størrelse som Axelborg, der ligger lige ved siden af. Buen ejes af  Landbrug & Fødevarer (før Landbrugsraadet).

Arkitektur
Det er arkitekterne Ib Lunding, Thorvald Dreyer, Ole Hagen og Allan Christiansen der stod bag design og udformningen af bebyggelsen. 

I bebyggelsen indgår den 10 etager høje bygning, der strækker sig tværs over Vester Farimagsgade, og som samtidig efterlader sig et kæmpe buet hul hvorigennem cyklister, bilister og fodgængere kan passere. I bebyggelsen indgår også de to længer langs Vester Farimagsgade samt den lave bygning lige over for Københavns Hovedbanegård.

Renovering
I 2005 fik Ejendommen Buen en stor renovering til ca. 40 mio. kr. En ny renovation skulle være med til at fastholde lejerne. Facaderenoveringen gik i gang i september 2005 og blev afsluttet i udgangen af 2006.

Bygningen blev malet i nye farver og rettet en række betonskader. Det indvendige af bygningen blev også renoveret med nye farver på trappeopgangene, ny teknik i elevatorerne, nye toiletter m.m.

Eksterne henvisninger

 Ejendommen Buens hjemmeside

Kilder
 

Bygninger, konstruktioner og anlæg i Københavns Kommune
Vesterbro
Nummer-et hits i Danmark i 2018

Nummer-et hits i Danmark i 2018 er en liste over de singler der lå nummer et på den danske singlehitliste i 2018. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie 
|}

Referencer

Se også 
 Musik i 2018

Danmark i 2018
2018
Musik i 2018
Nummer-et hits i Danmark i 2012

Nummer-et hits i Danmark i 2012 er en liste over de singler der lå nummer et på den danske singlehitliste i 2012. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie

Referencer

Se også 
 Musik i 2012

2012
Musik i 2012
Hans Henrik Pontoppidan

Hans Henrik Pontoppidan (født 21. april 1960) er en dansk erhvervsmand og den nuværende generalsekretær for Danish-Chinese Business Forum.

Slægt og Familie 
Hans Henrik Pontoppidans tipoldefar var Hendrik Pontoppidan, som var dansk Generalkonsul i Hamborg. I 1850erne var det Pontoppidanske handelshus ansvarlig for 1/3 af Danmarks samlede kornafsætning. Hendrik Pontoppidan købte i 1867 Constantinsborg, Brabrand Århus, som var i familien eje indtil år 2000 hvor Constantinsborg blev solgt til Anders Holch Povlsen, Bestseller A/S. Constantinsborg er i dag hjemsted for familien Anders Holch Povlsen. Hans Henrik Pontoppidan er gift med Dorrit Pontoppidan, som han har tre børn med; Sophie Amalie Pontoppidan, Christian Phillipe Pontoppidan og William Axel Pontoppidan.

Karriere 
Hans Henrik Pontoppidan blev d. 1 juli 2016 fungerende generalsekretær for Danish-Chinese Business Forum, som er en uafhængig eksekutiv privat netværksorganisation under protektion af H.K.H. Kronprins Frederik, der har til formål at styrke de kommercielle bånd mellem Danmark og Kina. Hans Henrik Pontoppidan har udover sit hverv som generalsekretær bestyrelseshverv i DEIF A/S. Inden tiltrædelsen som generalsekretær for Danish-Chinese Business Forum var Hans Henrik Pontoppidan Partner i Deloitte Corporate Finance fra 2001-2016. Hans Henrik Pontoppidan gennemførte i perioden bl.a. salget af alt el ud af Københavns Energi (i dag HOFOR), samt i samme transaktion solgte Energi E2, samt 50% af det danske gaslager. I perioden 2012-2016 repræsenterede Pontoppidan Deloitte i Danish-Chinese Business Forums bestyrelse. Udover en kort berøring med Haburi.com, som CFO og Damgaard Data som IR-Chef, har Hans Henrik Pontoppidan været bankmand i 20+ år heriblandt Nordea, Svenska Handelsbanken, Bank of America og Hambros Bank.

Uddannelse 
Hans Henrik Pontoppidan gennemførte CBS Executive Bestyrelsesuddannelsen i 2016. Pontoppidan har desuden gennemført en MBA på City University (1996), London, samt har en HD i Udenrigshandel.

I Medierne 
Hans Henrik Pontoppidan er kinablogger og blander sig ofte i mediedebatten omkring kommercielle forhold mellem Danmark og Kina.

Referencer 

Hans Henrik
Erhvervsfolk fra Danmark
Jan Henkels

Jan Henkels eller Jan Heukels (født 1722, død 1788 i Amsterdam, Nederlandene) var en nederlandsk urmager der boede i Amsterdam og arbejdede i sin urmagerværksted i Vijzelstraat, Heiligen Weg og senere ved Het Singel. 

Henkels var aktiv fra 1742 til 1778. 

Der er stadig mange af hans standerure og bordure der dukker op på auktioner, og der formodes at han havde et produktiv virksomhed. Han er nævnt som en af de formemme butiksindehavere i Amsterdam.

Særlige kendetegn er at urepladen ofte havde figurer der kunne bevæge, som bland andet en vindmølle og en fisker eller nogle musikanter der spiller på deres instrumenter.

Litteratur

Kilder 

Urmagere
Personer fra Amsterdam
Nummer-et hits i Danmark i 2009

Nummer-et hits i Danmark i 2009 er en liste over de singler der lå nummer et på den danske singlehitliste i 2009. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie

Referencer

Se også 
 Musik i 2009

2009
Musik i 2009
Saint-Laurent-des-Arbres

Saint-Laurent-des-Arbres er en kommune i departementet Gard i regionen Languedoc-Roussillon i det sydlige Frankrig. Kommunen ligger i kantonen Roquemaure som tilhører arrondissementet Nîmes. I 2010 havde Saint-Laurent-des-Arbres 2.400 indbyggere.

Befolkningsudvikling 
Antal indbyggere i kommunen Saint-Laurent-des-Arbres

Kilde:INSEE

Se også 
 Liste over kommuner i departementet Gard

Referencer

Eksterne henvisninger 

 Saint-Laurent-des-Arbres Turistkontor 
 Saint-Laurent-des-Arbres Rådhus

Kommuner i Frankrig
Foundation

Foundation kan henvise til:

 Foundation (kosmetik) - et kosmetikprodukt
 Stiftelsen - den danske titel på en science fiction-serie Foundation skrevet af Isaac Asimov
Qeqertalik Kommune

Kommune Qeqertalik er en ny kommune i Grønland dannet 1. januar 2018 ved udskillelse af fire sydlige distrikter fra den tidligere Qaasuitsup Kommune. Den har omkring 6.500 indbyggere på 62.400 km². Rådhuset ligger i Aasiaat.

Geografi 
Qeqertalik Kommune grænser mod syd op til Qeqqata Kommune og mod nord til Avannaata Kommune. Mod øst grænser kommunen på indlandsisen op til Sermersooq Kommune langs den 45. vestlige længdegrad.

Qeqertalik består af hovedparten af lokalsamfundene omkring Diskobugten, hvis nordøstlige kyst og Nuussuaq halvøen dog tilhører nabokommunen Avannaata.

Byer og bygder 
 Aasiaat distrikt
 Aasiaat (Egedesminde)
 Akunnaaq
 Kitsissuarsuit (Hunde Ejlande)
 Kangaatsiaq distrikt
 Kangaatsiaq
 Attu
 Iginniarfik
 Ikerasaarsuk
 Niaqornaarsuk
 Qasigiannguit distrikt
 Qasigiannguit (Christianshåb)
 Ikamiut
 Qeqertarsuaq distrikt
 Qeqertarsuaq (Godhavn)
 Kangerluk

Borgmester og kommunalbestyrelse 
I forbindelse med opdelingen af Qaasuitsup Kommunea valgtes der i april 2017 et overgangsudvalg på 15 medlemmer i den fremtidige Kommune Qeqertalik . Ved etableringen af Kommune Qeqertalik 1. januar 2018 tiltrådte overgangsudvalget som kommunalbestyrelse i den nye kommune frem til kommunalvalget i april 2021, og Ane Hansen fra Inuit Ataqatigiit blev valgt som borgmester.

Eksterne henvisninger 
 Kommunens officielle hjemmeside

Kommuner i Grønland
Nuussuaq-halvøen

Nuussuaq er en halvø på vestkysten af Grønland, der danner nordsiden af Diskobugten.

Den 21. november 2000 skete der et jordskred i Paatuut-området på sydkysten af Nuussuaq-halvøen. Dette jordskred skabte en flodbølge, der beskadigede flere bygder på Nuussuaq-halvøen og øen Disko.

Grønlands geografi
Halvøer i Grønland
Nummer-et hits i Sverige i 2010'erne

Nummer-et hits i Sverige i 2010'erne er en liste over de singler der har toppet den svenske Sverigetopplistan fra 2010 til 2019.

Nummer-et singler

Eksterne henvisninger 
 Sverigetopplistan 
 SwedishCharts.com

2010'erne
Musik i 2010
Musik i 2011
Musik i 2012
Musik i 2013
Musik i 2014
Musik i 2015
Musik i 2016
Musik i 2017
Musik i 2018
Musik i 2019
Nummer-et hits i Norge

Nummer-et hits i Norge er en liste over de singler der har toppet den norske singlehitliste fra 1958 til 2018.

Nummer-et hits

Referencer
Stjørdal Station

Stjørdal Station (Stjørdal stasjon) er en jernbanestation på Nordlandsbanen, der ligger i byen Stjørdal i Norge. Stationen består af nogle få spor, to perroner, en stationsbygning med ventesal og kiosk og en parkeringsplads. Den betjenes af fjerntog mellem Trondheim og Bodø og af regionaltog mellem Lerkendal og Steinkjer.

Stationen åbnede 1. oktober 1902 sammen med den første del af banen fra Hell. Den fungerede som endestation en kort overgang, indtil banen blev forlænget videre til Levanger 29. oktober 1902. Oprindeligt hed stationen Stjørdalen, men den skiftede navn til Stjørdal 1. juni 1919. Den blev fjernstyret 9. januar 1977.

Stationsbygningen er i schweizerstil med en stueetage i sten og en førstesal i træ. Den blev opført i 1902 efter tegninger af Paul Armin Due.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1902
Skatval Station

Skatval Station (Skatval stasjon) er en jernbanestation på Nordlandsbanen, der ligger i bygden Skatval i Stjørdal kommune i Norge. Stationen består af to spor med hver sin sideliggende perron med læskur. De to perroner er forbundet med en gangtunnel i den østlige ende af stationen.

Stationen åbnede 29. oktober 1902, da banen blev forlænget fra Stjørdal til Levanger. Stationen blev fjernstyret 9. januar 1977 og gjort ubemandet 1. april 1979. Perronerne ligger nu lidt øst for den tidligere stationsbygning.

Stationsbygningen blev opført i 1902 efter tegninger af Paul Due, der også har stået for en række andre stationer på strækningen. Bygningen er nu solgt fra og blev en kort overgang benyttet som restaurant. Pakhuset ved siden er i dag tilholdssted for den lokale maleklub IL-godsen maleklubb.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1902
Åsen Station

Åsen Station (Åsen stasjon) er en jernbanestation på Nordlandsbanen, der ligger i bygden Åsen i Levanger kommune i Norge. Stationen består af tre spor, to perroner, et læskur og en tidligere stationsbygning i træ.

Stationen åbnede 29. oktober 1902, da banen blev forlænget fra Stjørdal til Levanger. Oprindeligt hed den Aasen, men den skiftede navn til Åsen i april 1921. Den blev fjernstyret 9. januar 1977 og gjort ubemandet 6. juli 1992.

Den første stationsbygning blev opført i 1902 efter tegninger af Paul Due men brændte 28. december 1942. Den nuværende stationsbygning blev opført i 1944 efter tegninger af NSB Arkitektkontor.

Litteratur

Eksterne henvisninger

Noter 

Stationer på Nordlandsbanen
Jernbanestationer i Trøndelag
Etableret i 1902
Hammersmith Station (Hammersmith & City og Circle lines)

Hammersmith Station er en jernbanestation, som er en del af London Underground. Det er den vestlige endestation for togene på Circle line og Hammersmith & City line. Hammersmith Station ligger i Londons zone 2, og inde for gå-afstand kan man finde Piccadilly line og District line, der kører fra stationen af samme navn. De to stationer er adskilt af Hammersmith Broadway. De ligger omkring 60 meter fra hinanden fra dør til dør, dog virker gå-afstanden længere, fordi fodgængerovergangene på Hammersmith Broadway ikke er placeret direkte overfor dørene.

Historie 
Den nuværende station ligger på Beadon Road og åbendede den 1. december 1868. Lidt nord for den nuværende station lå den gamle Hammersmith station, som åbnede 13. juni 1864 da der blev bygget en forbindelse fra Paddington Station.

Jernbanestationer i Storbritannien
Circle line-stationer
Hammersmith & City line-stationer
Hammersmith and Fulham
Clearhaus

Clearhaus er en dansk  indløsningsvirksomhed med hovedsæde i Aarhus. Virksomheden blev stiftet i 2011 og gik live i 2015. Virksomheden har drift i alle lande inden for EU28 + Schweiz. Deres kunder er webshops. Clearhaus gør det muligt for onlinebutikker at modtage betalinger lavet med Visa og Mastercard. De behandler desuden betalinger for webshops.

Historie 
I 2009 trådte det første betalingsservicedirektiv fra EU i kraft. Det gjorde det muligt at være en finansiel institution, uden at skulle have banklicens. På dette tidspunkt var det danske betalingsmarked domineret af et monopol, hvilket betød at udviklingen i branchen var langsom. Clearhaus så derfor en mulighed for at udfordre monopolet og reducere friktion inden for online betalinger.

Clearhaus blev stiftet i 2011 og startede med at udvikle teknologi og processer til at håndtere online betalinger. I 2015 fik de sit Visa og Mastercard licens, gik live og fik sin første kunde. Ved udgangen af året havde virksomheden opnået en markedsandel på 10% i Danmark. Ultimo 2017 havde virksomheden 7.500 kunder og 20% af det danske marked. I dag kommer over 80% af salget fra uden for Danmark.

Clearhaus købte i 2017 33% af den danske bank Københavns Andelskasse (under kontrol af Finansiel Stabilitet) for at lukke hullet mellem indløsning og traditionel bankvirksomhed.

I begyndelsen af 2018 gik Clearhaus sammen med betalingsgatewayen QuickPay om at udbyde Apple Pay som en betalingsmåde til de danske webshops.

Kilder og henvisninger

Clearhaus websted 
Finansielle servicevirksomheder i Danmark
Baskerlandet Rundt 2018

Baskerlandet Rundt 2018 var den 58. udgave af cykelløbet Baskerlandet Rundt. Det baskiske etapeløb var det 14. arrangement på UCI's World Tour-kalender i 2018 og blev arrangeret mellem 2. og 7. april 2018. Den samlede vinder af løbet blev slovenske Primož Roglič fra .

Hold og ryttere

Danske ryttere 
 Jesper Hansen kørte for 
 Christopher Juul-Jensen kørte for

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 Officielle hjemmeside
 

2018
UCI World Tour 2018
Dwars door Vlaanderen for kvinder 2018

Dwars door Vlaanderen for kvinder 2018 var den syvende udgave af kvindernes version af landevejscykelløbet Dwars door Vlaanderen i Belgien. Det blev afholdt den 28. marts 2018 over en distance på 117,7 km. Løbet startede i Tielt og sluttede i Waregem. Det blev af UCI klassificeret som et 1.1-løb. Løbet blev vundet af hollandske Ellen van Dijk fra Team Sunweb.

Hold og ryttere

Danske ryttere
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling
Emma Norsgaard Jørgensen kørte for Cervélo-Bigla Pro Cycling
Amalie Dideriksen kørte for Boels-Dolmans
Pernille Mathiesen kørte for Team Sunweb
Julie Leth kørte for Wiggle High5

Resultater

Eksterne henvisninger 

2018
Cykelløb i 2018
Flandern Rundt for kvinder 2018

Den 15. udgave af Flandern Rundt for kvinder blev afholdt den 1. april 2018. Det var det sjette løb i UCI Women's World Tour 2018. Løbet blev vundet af hollandske Anna van der Breggen fra .

Hold og ryttere

Danske ryttere
Amalie Dideriksen kørte for Boels-Dolmans
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling
Emma Norsgaard Jørgensen kørte for Cervélo-Bigla Pro Cycling
Julie Leth kørte for Wiggle High5
Christina Siggaard kørte for Team Virtu Cycling Women

Resultater

Eksterne henvisninger

2018
Cykelløb i 2018
Gran Premio Miguel Indurain 2018

Gran Premio Miguel Indurain 2018 var den 70. udgave af cykelløbet Gran Premio Miguel Indurain. Løbet var en del af UCI Europe Tour-kalenderen og blev arrangeret 31. marts 2018. Det blev vundet af spanske Alejandro Valverde fra  for anden gang i karrieren.

Hold og ryttere

Resultater

Eksterne henvisninger

2018
UCI Europe Tour 2018
Route Adélie de Vitré 2018

Route Adélie de Vitré 2018 var den 23. udgave af cykelløbet Route Adélie de Vitré. Løbet var en del af UCI Europe Tour-kalenderen og blev arrangeret 30. marts 2018. Det blev vundet af schweiziske Silvan Dillier fra .

Hold og ryttere

Danske ryttere
Nicolai Brøchner kørte for

Resultater

Eksterne henvisninger 
 
 

2018
UCI Europe Tour 2018
Scheldeprijs 2018

Scheldeprijs 2018 var den 106. udgave af cykelløbet Scheldeprijs. Løbet var en del af UCI Europe Tour-kalenderen og blev arrangeret 4. april 2018. Det blev vundet af hollandske Fabio Jakobsen fra .

Hold og ryttere

Danske ryttere 
 Mads Würtz Schmidt kørte for 
 Kasper Asgreen kørte for 
 Michael Mørkøv kørte for 
 Lars Bak kørte for 
 Søren Kragh Andersen kørte for 
 Matti Breschel kørte for 
 Michael Carbel kørte for

Resultater

Eksterne henvisninger
 

2018
UCI Europe Tour 2018
Substrat (jord)

Når jord bliver betragtet som et materiale, der kan dyrkes planter i, bruger man betegnelsen dyrkningssubstrat. Dyrkningsjord kan være én af de naturlige jordtyper, eller den kan være fremstillet ved blanding af forskellige materialer, og så kan dyrkningsmediet bestå af én enkelt slags materiale. Under de intensive dyrkningsformer, der praktiseres inden for flere af jordbrugserhvervene, kan den naturlige jord være for uensartet og for uforudsigelig til, at man kan dyrke i den med et sikkert udbytte. Derfor er den naturlige jord sjældent det første valg ved intensiv dyrkning i f.eks. væksthuse, dyrkningskamre og vindueskarme.

Krav til dyrkningssubstrater 
Substraterne er beregnet til dyrkning af planter, og de skal derfor opfylde nogle krav, som begunstiger dyrkningen af netop den slags planter, man ønsker at arbejde med. Fælles for alle dyrkningssubstrater er, at de opfylder følgende krav:

 De skal have en høj porøsitet
 De skal være inaktive, altså ikke kunne forvirre en styret dyrkning
 De skal være lette
 De skal være ugiftige
 De skal være tiltalende at se på

Derudover kan der være særlige krav, som substratet skal kunne opfylde i forbindelse med dyrkning af bestemte plantetyper. Det kan f.eks. være:

 Stort syreindhold (til surbundsplanter)
 Stor vandholdende evne (til sumpplanter)
 Fri for ukrudtsfrø (til dyrkning af helt unge kimplanter)

De blandede substrater 
Rosenjord, rhododendronjord, såjord, træplantningsjord, topdressing er eksempler på substrater, der sælges som specielt egnede dyrkningsmaterialer for bestemte plantetyper. Forskellen mellem substraterne kan være forbavsende lille, og i reglen vil planterne kunne gro ganske udmærket i substrater, der påstås at væer specielt beregnede til helt andre planter.

Til de blandede substrater hører også blandinger som stenuld/sphagnum, sphagnum/perlite, kompost/leca, der især bruges ved dyrkning af potteplanter.

Substrater uden iblanding 
Her bør den såkaldte spagnum nævnes først, da den endnu er mest brugt. Forskellige typer af kompost sælges også som dyrkningssubstrater eller jordforbedringsmidler. Og endelig findes der nogle restprodukter, som mest finder anvendelse under hobbyforhold: cacaoskaller, barkflis, tangkompost, kaffegrums og champignonmuld f.eks.

Se også 
 Gadejord (substrat)
 Jordforbedring

Noter 

Jordbrug
Havedyrkning
Store Svelmø

Store Svelmø er en 27 ha stor moræneø i det Sydfynske Øhav syd for Åstrup mellem Fyn og Avernakø. Øen og de to  landtunger, Svelmø Trille mod syd og Lille Svelmø (3 ha) mod nord, er en del af Faaborg-Midtfyn Kommune. Landtungen Lille Svelmø (3 ha) er udgangspunkt for ebbevejen til Nab på Fyn. Den 2,5 kilometer lange uopdyrkede tange er i konstant forandring afhængig af vind og vejr. Svelmø  ejes af to familier. Ingen af dem bor fast på øen, men de udlejer de få huse som ferieboliger og sætter dyr derover til afgræsning. Ejerne kan køre over til øen med traktor ad en ebbevej gennem det lave vand. Det er tilladt at færdes langs stranden og på de uopdyrkede arealer. Der er fire huse på øen, der alle er ferieboliger.

Der er en stor havterne- og stormmågekoloni, en stor hættemågekoloni og digesvaler.

Hvis man vil gå til ud til øen, skal man vade ca. 500 ad ebbevejen til Lille Svelmø. Om sommeren er der af og til guidede ture med traktor ud til øen.

Historie 
1585 nævnes første gang skriftligt som Swelung. Svelmø har været beboet og dyrket fra omkring begyndelsen af det 16. århundrede. Oprindelig var der kun en gård, men på et tidspunkt i 1700-tallet blev den delt op i to halvgårde. Der blev bygget tre stendiger, der delte øens fra øst til vest i tre lige store dele. Desuden blev der også lavet et stendige på gårdspladsen, der delte den store gård i to dele.

1958 købte Otto Hansen den ene halvdel af øen, hvor han bor indtil sin død i 1993. 1998 køber Jan Villebro Otto Hansens halvdel af øen. 2012 overdrager Henny og Jørgen Berndorf den anden halvdel af Store Svelmø til deres fire børn.

Eksterne henvisninger og kilder 
 "Lokalrådets" side om Svelmø
 Den ene ejers hjemmeside
 Den anden ejers hjemmeside 

Faaborg-Midtfyn Kommunes geografi
Øer i Sydfynske Øhav
Trebbin

Trebbin er en amtsfri by  i landkreis Teltow-Fläming i den tyske delstat Brandenburg. Som tidligere hjemsted for den  märkiske Till Uglspil  har den det uofficielle tilnavn  Clauertstadt.

Geografi 

Trebbin ligger mellem  Teltow og  Fläming ved en lavning øst for  Nuthe 36 km syd for Berlin. Byen ligger ved østgrænsen af  Naturpark Nuthe-Nieplitz med enkelte dele inde i naturparken. Landsbyen  Blankensee ligger ved søen af  samme navn. Landsbyen  Glau ligger ved bakkerne  Glauer Berge der er en del af naturparken.

Inddeling
I kommunen ligger ud over Trebbin landsbyerne 
 Blankensee
 Christinendorf
 Glau
 Großbeuthen mit dem bewohnten Gemeindeteil Kleinbeuthen
 Klein Schulzendorf
 Kliestow
 Löwendorf
 Lüdersdorf
 Märkisch Wilmersdorf
 Schönhagen
 Stangenhagen
 Thyrow
 Wiesenhagen

samt bebyggelserne: Ebelshof, Eichenhof, Finkenberg, Forsthaus Altlenzburg, Forsthaus Lenzburg, Freie-Scholle-Siedlung, Kolonie Thyrow, Paulshöhe, Plantage, Priedel, Schönblick, Seeblick og Ziegelei

Eksterne henvisninger 

 Officielt websted